|  |
| --- |
| Številka: 5612-69/2017/10 |
| Ljubljana, 8. julija 2020 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sklep o potrditvi Tehničnega dogovora o diplomatskih dovoljenjih za vojaška transportna letala udeležencev v njihovem nacionalnem zračnem prostoru ali na ozemlju – predlog za obravnavo** |
| **1. Predlog sklepov vlade:** |
| Na podlagi devetega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) je Vlada Republike Slovenije na …………. seji dne …………. sprejela naslednjiS K L E PVlada Republike Slovenije izdaja Sklep o potrditvi Tehničnega dogovora o diplomatskih dovoljenjih za vojaška transportna letala udeležencev v njihovem nacionalnem zračnem prostoru ali na ozemlju, sklenjenega v Bruslju 19. novembra 2012, kot je bil spremenjen v Stockholmu 22. junija 2017. Prejmejo:* Ministrstvo za zunanje zadeve,
* Ministrstvo za obrambo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Marko Rakovec, v. d. generalnega direktorja Direktorata za mednarodno pravo in zaščito interesov Ministrstva za zunanje zadeve,
* Mateja Štrumelj Piškur, vodja Sektorja za mednarodno pravo Ministrstva za zunanje zadeve.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Namen sklenitve tehničnega dogovora je izboljšanje učinkovitosti in ekonomičnosti vojaškega zračnega prometa. S podpisom tehničnega dogovora je država podpisnica lahko izbrala med dvema možnostma, izdajo letnega diplomatskega dovoljenja in uporaba usklajenih postopkov za obravnavo diplomatskih dovoljenj za prelete in pristanke vojaških transportnih letal (1. možnost) ali uporabo usklajenih postopkov za obravnavo diplomatskih dovoljenj za prelete in pristanke vojaških transportnih letal (2. možnost).Ob podpisu note o pristopu k tehničnemu dogovoru se je Republika Slovenija odločila za 1. možnost, to je izdaja letnega diplomatskega dovoljenja in uporaba usklajenih postopkov za obravnavo diplomatskih dovoljenj. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:**Za izvajanje tehničnega dogovora ni potrebno zagotoviti dodatnih finančnih sredstev. Vključitev v projekt in članstvo sta brezplačna. Stroški službenih poti so kriti iz rednih proračunskih sredstev. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Objava na spletni strani Ministrstva za zunanje zadeve ni potrebna, ker je bil tehnični dogovor že sklenjen. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| **dr. Anže Logar****MINISTER** |

PREDLOG SKLEPA

Številka:

Datum:

Na podlagi devetega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) je Vlada Republike Slovenije na ………. seji seji, dne ……… sprejela naslednji

S K L E P

Vlada Republike Slovenije izdaja Sklep o potrditvi Tehničnega dogovora o diplomatskih dovoljenjih za vojaška transportna letala udeležencev v njihovem nacionalnem zračnem prostoru ali na ozemlju, sklenjenega v Bruslju 19. novembra 2012, kot je bil spremenjen v Stockholmu 22. junija 2017.

 dr. Božo Predalič

 generalni sekretar

Prejmejo:

* Ministrstvo za zunanje zadeve,
* Ministrstvo za obrambo.

**OBRAZLOŽITEV**

Tehnični dogovor o diplomatskih dovoljenjih za vojaška transportna letala udeležencev v njihovem nacionalnem zračnem prostoru ali na ozemlju je bil sklenjen v Bruslju 19. novembra 2012 in spremenjen v Stockholmu 22. junija 2017.

S sprejetjem zakonodaje o enotnem evropskem nebu (Single European Sky – SES) v letu 2004, Uredbe (ES) št. 549/2004 Evropskega parlamenta in Sveta o določitvi okvira za oblikovanje enotnega neba (okvirna uredba), je prišlo upravljanje zračnega prometa pod pristojnost skupne prometne politike. Izvajanje skupne prometne politike zahteva učinkovit sistem zračnega prometa, ki zagotavlja varno in redno delovanje storitev v zračnem prometu ter s tem olajšuje prost pretok blaga, oseb in storitev. Skupna prometna politika za upravljanje zračnega prometa temelji na civilnem sistemu, v katerem morajo države članice upoštevati tudi obrambni vidik. Zato je potrebna uvrstitev vojske v institucionalni okvir.

Evropska obrambna agencija (angl. European Defence Agency – EDA) je bila oblikovana s Skupnim ukrepom Sveta 2004/551/SZVP z namenom podpirati države članice in Svet pri njihovih aktivnostih, povezanih z izboljšanjem evropskih obrambnih zmogljivosti ter izvajanjem Skupne obrambne in varnostne politike (SVOP). Članice EDA so vse države članice Evropske unije (EU) razen Danske.

Diplomatska dovoljenja (Diplomatic Clearances – DIC) za prelete vojaških letal je projekt EDA, da se poenotijo in poenostavijo postopki, potrebni za prelete vojaških transportnih letal znotraj prostora EU. V ta namen je bil podpisan tehnični dogovor in na spletnih straneh EDA oblikovan portal DIC.

Namen tehničnega dogovora je izboljšanje učinkovitosti in ekonomičnosti vojaškega zračnega prometa. Država podpisnica je lahko izbrala med dvema možnostima, izdajo letnega diplomatskega dovoljenja in uporaba usklajenih postopkov za obravnavo diplomatskih dovoljenj za prelete in pristanke vojaških transportnih letal (1. možnost) ali uporabo usklajenih postopkov za obravnavo diplomatskih dovoljenj za prelete in pristanke vojaških transportnih letal (2. možnost).

Noto o pristopu Republike Slovenije k tehničnemu dogovoru je 14. maja 2018 podpisal Aleš Mišmaš, takratni generalni direktor Direktorata za obrambno politiko Ministrstva za obrambo Republike Slovenije.

Ob podpisu note o pristopu k tehničnemu dogovoru se je Republika Slovenija odločila za 1. možnost, to je izdaja letnega diplomatskega dovoljenja in uporaba usklajenih postopkov za obravnavo diplomatskih dovoljenj.

Za namen izmenjave informacij je na internetnih straneh EDA odprt portal DIC, preko katerega se zagotavlja osnovni pregled nacionalnih politik in postopkov za izdajo diplomatskega dovoljenja za vojaška transportna letala. Na portalu DIC so za posamezno državo, podpisnico tehničnega dogovora, objavljeni naslednji podatki: letna številka diplomatskega dovoljenja, opombe, izbira možnosti (1 ali 2), izvzeta letališča, izvzeta območja, kontakti, morebitni posebni obrazci z zahtevami, posebni zadržki oziroma rezervacije (navedbe nacionalnih predpisov, ki se razlikujejo od tehničnega dogovora in katere je treba upoštevati). Vse podpisnice tehničnega dogovora so izbrale 1. možnost, kar pomeni, da izdajajo letno diplomatsko dovoljenje ter uporabljajo usklajene postopke za obravnavo diplomatskih dovoljenj za prelete in pristanke vojaških transportnih letal.

Tehnični dogovor se v uvodnih določbah sklicuje na Uredbo (ES) št. 549/2004 Evropskega parlamenta in Sveta, s katero je določen okvir za SES, in na Programski dogovor (Programme Arrangement (PA)) št. A-001-CAP-EATF-GC o evropski floti za zračni prevoz (European Air Transport Fleet (EATF)), ki je bil podpisan v Bruslju 23. maja 2011 (Republika Slovenija ni podpisnica).

Za izvajanje tehničnega dogovora ni potrebno zagotoviti dodatnih finančnih sredstev.

Pristop k tehničnemu dogovoru ne zahteva izdaje novih ali spremembe veljavnih predpisov.

Tehnični dogovor ni predmet usklajevanja s pravnim redom Evropske unije.